BRIEF: E-tol deel van 'massiewe korrupsie' | Die Vryburger
Die onderstaande brief het in n dagblad verskyn en word woordeliks geplaas in Die Vryburger
Volgens dié agente was daar 'n algemene verband tussen olietransaksies, rybewyse, Coega, Cell C, diamant- en dwelmsmokkelary, handeldryf in wapens, geldwassery en tolpadkontrakte.
Dié verband was 'n 10%-oorbetaling aan die ANC in ruil vir politieke beskerming.
Dit het die ANC, selfs toe, een van die rykste politieke partye in die wêreld gemaak en die ANC-leiers het sedertdien skaamteloos aangehou met hul soeke na rykdom.
Van dié kontrakte was die skepping van die N3-hoofweg tussen Johannesburg en Durban as 'n tolpad en die ontwikkeling van die nuwe rybewyskaart.
Die departement van vervoer, onder leiding van Mac Maharaj, het in 1996 'n kontrak oor rybewyse van R650 miljoen aan die Prodiba-konsortium toegestaan.
** Idmatics, 'n filiaal van die Franse verdedigingsgroep Thales, wat 'n sentrale karakter in die wapenskandaal geword het.
** KobiTech, deel van Shaik se Nkobi Holdings. In daardie stadium was Shaik 'n plaaslike direkteur van Thales.
In 2005 is Shaik skuldig bevind aan korrupsie en dat hy omkoopgeld van Thales aanvaar het. Gevolglik is KobiTech in 2007 uit die konsortium geskop, maar Thales is steeds 'n lid.
Die PIC is nou Suid-Afrika se grootse finansiële instelling, wat meer as 'n R1 000 miljard bestuur.
Ongelukkig is Jacobs, 'n voormalige intelligensie-agent van die ANC wat 'n tyd lank onder Mbeki in die ANC se departement van internasionale betrekkinge gewerk het, in September 2008 onder verdagte omstandighede in die ouderdom van 46 oorlede.
Dit het 'n bespotting gemaak van die Wet op Openbare Finansiële Bestuur (PFMA) en artikel 217 (1) van die Grondwet wat sê dat regerings kontrakte op 'n regverdige, billike en oop wyse moet hanteer.
Watter geraamtes het Gordhan saam met die e-tol, Sanral en PIC geërf?
Die verlaging van Suid-Afrika se kredietgradering deur drie internasionale kredietagentskappe voorspel die groeiende kommer oor die moontlikheid van 'n toekomstige ekonomiese inploffing, wat vererger word deur die regering se onvermoë om onrus regoor die land te beheer.
Terry Crawford-Browne is 'n aktivis teen korrupsie en skrywer van boeke oor die wapenskandaal en korrupsie.